Rybník (prítok Mošovského potoka)

Rybník je potok v hornom Turci, v severovýchodnej časti okresu Turčianske Teplice. Je to pravostranný prítok Mošovského potoka, meria 2,5 km a je tokom VII. rádu.

Preteká Turčianskou kotlinou, pramení na podhorí Veľkej Fatry, v Mošovskej pahorkatine, na severozápadnom úpätí vrchu Malinie (825,8 m n. m.), pri osade Rybník a iba niekoľko metrov od miestneho salaša, v nadmorskej výške cca 560 m n. m. Od prameňa tečie najprv na západ, vytvára výrazný oblúk ohnutý na sever a pokračuje severozápadným smerom. Napokon sa prudko stáča na juhojuhozápad a na okraji rekreačného areálu Drienok, juhovýchodne od obce Mošovce, ústi v nadmorskej výške približne 490 m n. m. do Mošovského potoka.

Pozri aj 
 Mošovce
 Mošovský potok
 Mošovská pahorkatina

Potoky na Slovensku
Povodie Turca
Mošovská pahorkatina
Mošovce
Vodné toky v okrese Turčianske Teplice